আজফার : সেটাই। এটি হলো একটি ব্যাপার। এবং সত্যিকার অর্থে আমরা যাকে বুদ্ধিজীবী শ্রেণী বলে শনাক্ত করতে শিখেছি–এবং তার একটা অ্যাকসেপটেন্স বা ব্যবহারযোগ্যতা সেই বুদ্ধিজীবী শ্রেণীকে ঠিক বুদ্ধিজীবী বলা যায় কিনা–কারণ বুদ্ধিজীবী হচ্ছে সে-ই যে বুদ্ধি দিয়ে সমাজে এবং সংস্কৃতিতে প্রভাব সৃষ্টি করে এবং সমাজ এবং সংস্কৃৃতিকে চলমান করে এবং পরিবর্তন করে। বুদ্ধিজীবীরা শুধু যে বলবে তাই না, সে বলার মতোই বলবে এবং বদলাবে। বলা এবং বদলানো–এ দুটোই একজন বুদ্ধিজীবীর মধ্যে থাকা দরকার। সব বলাই বুদ্ধিজীবীর বলা না। বুদ্ধিজীবীর ভান করে অনেক সময় অনেক কিছু বলা হয়।